laion/Wikipedia-Exotic huggingface dataset:
רביד גזל

רביד גזל (נולד ב-9 ביוני 1982 בנתניה) הוא כדורגלן עבר ישראלי ששיחק בעמדת הקשר האחורי. גזל, בנו של כדורגלן העבר של מכבי נתניה, אלברט גזל, החל גם הוא את הקריירה במחלקת הנוער של מכבי נתניה, ועלה לבוגרים בעונת 2000/2001. גזל המשיך בנתניה עד לסיום עונת 2003/2004, בה ירדה מכבי נתניה מליגת העל לליגה הלאומית ואז עזב ביחד עם השחקן אורי אוזן למכבי חיפה. במהלך עונת 2005/2006 הושאל ממכבי חיפה להפועל פתח תקווה, שוב יחד עם אוזן. בסיום העונה חזר גזל למכבי חיפה. בעונת 2006/2007 הצטרף גזל למכבי תל אביב. בתום עונת 2007/2008 שוחרר ממכבי תל אביב וחזר לקבוצת נעוריו, מכבי נתניה. בקיץ 2010 חתם גזל בהפועל אשקלון איתה ירד לליגה הלאומית. לקראת עונת 2011/2012 חתם גזל בעירוני קריית שמונה והיה ממצטייני הקבוצה שזכתה בתום העונה באליפות הראשונה בתולדותיה. בעונה שלאחר מכן איבד את מקומו בהרכב, ובחלון ההעברות של ינואר 2013 חתם בקבוצת הפועל באר שבע עד סוף העונה. באוגוסט 2013 חתם בבני סכנין לעונה אחת. לאחר שסיים את חוזהו התקשה גזל למצוא קבוצה, וב-6 בנובמבר 2014 חתם בעירוני טבריה מהליגה הלאומית. ב-13 באוקטובר 2015 חתם במכבי אחי נצרת מהליגה הלאומית. לקראת עונת 2016/2017 חזר גזל למכבי נתניה, לאחר שירדה לליגה הלאומית, ובסיום העונה העפיל עם הקבוצה בחזרה לליגת העל. לקראת עונת 2017/2018 חתם גזל במ.ס טירה מליגה א' צפון, ובעונה שלאחר מכן חתם בהפועל בקעת הירדן, אך מאוחר יותר במהלך אותה העונה חזר ל-מ.ס. טירה. ב-3 במאי 2019 ערך את הופעתו האחרונה בקריירה, בה כבש שער בהפסד 1–3 להפועל באקה אל-גרבייה, ובתום העונה פרש ממשחק פעיל. לזכותו של גזל 16 הופעות במדי הנבחרת הצעירה של ישראל, במדיה ערך את הופעת הבכורה שלו ב-5 ביוני 2001, בהפסד 0–1 לספרד עד גיל 21 במסגרת מוקדמות אליפות אירופה, ותשע הופעות במדי הנבחרת הבוגרת של ישראל, בה ערך את הופעת הבכורה שלו ב-18 בפברואר 2004, בניצחון 6–0 במשחק ידידות מול אזרבייג'ן. את הופעתו האחרונה במדי הנבחרת ערך ב-6 בפברואר 2008, בניצחון 1–0 במשחק ידידות מול רומניה. ביוני 2019 מונה גזל לעוזרו של אופיר חיים, מאמן הפועל כפר סבא, העולה החדשה לליגת העל. בעונת 2020/2021 מונה למאמן לאחר פיטורי עמיר תורג'מן ולאחר מכן אחרי אלישע לוי. ביולי 2021 חתם כמאמן שמשון כפר קאסם. ב-21 בפברואר חתם במועדון ספורט טירה. בסיום עונת 2021/2022 סיים את תפקידו. ב-26 במאי 2022 מונה לעוזר מאמן בעירוני קריית שמונה.. עירוני קריית שמונה אליפות: 2011/2012 גביע הטוטו: 2011/2012 מדיה וקבצים בנושא רביד גזל בוויקישיתוף רביד גזל, באתר ההתאחדות לכדורגל בישראל רביד גזל, באתר Transfermarkt רביד גזל, באתר National Football Teams רביד גזל, באתר FootballDatabase.eu פרופיל המאמן, באתר Transfermarkt ערן גולן, מענק פרישה: רביד גזל תולה את הנעליים ומדבר על הקריירה החדשה, באתר mynet‏ כפר סבא, 28 ביוני 2019 שלמה וייס‏, רביד גזל מונה לעוזר מאמן עירוני קרית שמונה, באתר וואלה, 26 במאי 2022
האפיפיור פרנציסקוס: במילותיו שלו

האפיפיור פרנציסקוס: במילותיו שלו (באנגלית: Pope Francis: A Man of His Word) הוא סרט תיעודי בבימויו של וים ונדרס, העוסק בדמותו של האפיפיור פרנציסקוס. הסרט, בהפקה משותפת גרמנית-צרפתית-שווייצרית-איטלקית, הוקרן לראשונה בפסטיבל קאן ב-13 במאי 2018. נקודת המוצא של הסרט היא דמותו של פרנציסקוס מאסיזי אשר חי בסוף המאה ה-12. פרנציסקוס מאסיזי האמין בערכים של הסתפקות במועט ופשטות, לצד חיבור לטבע ושמירה עליו. 800 שנים לאחר מכן, חורחה ברגוליו הפך לאפיפיור ואימץ את השם "פרנציסקוס" על שמו. הסרט מתחקה אחר דמותו ופועלו של האפיפיור פרנציסקוס באמצעות קטעים מראיונות, נאומים, וביקורים שלו ברחבי העולם. הסרט מציג את השקפת עולמו הליברלית, ואת פועלו למען צדק חברתי, שמירת האקלים, שילוב מהגרים ממדינות עולם שלישי במערב, וסובלנות בין הדתות. הסרט בוחן גם את דרכי פעולתו של האפיפיור אל מול האתגרים הניצבים בפני הכנסייה במאה ה-21. הסרט כולל בין היתר קטעים מביקורו של האפיפיור ביד ושם, הכותל המערבי והר הבית, וכן פגישתו עם נשיא מדינת ישראל שמעון פרס. וים ונדרס החל ליצור את הסרט לבקשת קריית הוותיקן ב-2014. ב-13 במאי 2018 הוקרן הסרט לראשונה בפסטיבל קאן. חמישה ימים מאוחר יותר יצא הסרט לאקרנים בארצות הברית, אולם רק ב-14 ביוני התפרסם בגרמניה ובשאר אירופה. הסרט הוקרן בישראל בדצמבר 2019, בסינמטק תל אביב, שונדרס היה נוכח במפגש ושיחה עם הקהל. "האפיפיור פרנציסקוס: במילותיו שלו", במסד הנתונים הקולנועיים IMDb (באנגלית) "האפיפיור פרנציסקוס: במילותיו שלו", באתר נטפליקס "האפיפיור פרנציסקוס: במילותיו שלו", באתר Rotten Tomatoes (באנגלית) "האפיפיור פרנציסקוס: במילותיו שלו", באתר Box Office Mojo (באנגלית) "האפיפיור פרנציסקוס: במילותיו שלו", במסד הנתונים הקולנועיים KinoPoisk (ברוסית) נירית אנדרמן, "דווקא החברים האתיאיסטים שלי הזילו דמעות", באתר הארץ, 16 בדצמבר 2019 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
גאבור בורונדי

גאבור בורונדי (בהונגרית: Gábor Böröndi; נולד ב-6 באפריל 1971) הוא פילדמרשל משנה בצבא הונגריה, המשמש מאז אפריל 2023 כמפקד (מקביל לרמטכ"ל) של כוחות ההגנה ההונגריים. בורונדי נולד בקאפושוואר ב-6 באפריל 1971, וב-1988 התגייס לצבא הונגריה. הוא עבר הכשרה כקצין חרמ"ש, וב-1992 מונה למפקד מחלקה בבריגדת חיל הרגלים המשוריין ה-26. לאחר מכן מונה למפקד פלוגה ואז למפקד גדוד. ב-1997 הועבר למטה הדיוויזיה הממוכנת ה-4. במקביל לקריירה הצבאית שלו, הוא למד משפטים באוניברסיטת מישקולץ וב-2001 הוסמך כעורך דין. בין 2002–2003 הוא נשלח למשימות שמירת שלום ברחבי העולם, והוצב בקפריסין, אפגניסטן ובוסניה והרצגובינה. לאחר מכן שרת במשרד ההגנה ושימש כראש מחלקת התכנון. ב-2006 הוא מונה לסגן מפקד בריגדת הרגלים ה-5 (אישטוואן בוצ'קאי) בדברצן. ב-2008 נשלח ללמוד במכללת נאט"ו להגנה ברומא. ב-2009 חזר להונגריה, ומונה למפקד בריגדת הרגלים ה-5. הוא היה באותה תקופה הבריגדיר הצעיר ביותר בצבא ההונגרי. בשנת 2013 הוא מונה למפקד זרוע היבשה של הצבא ההונגרי. בשנת 2018 מונה לסגן מפקד כוחות ההגנה (מקביל לרמטכ"ל) וב-3 ביוני 2021 מונה כנציג הונגריה בוועדה הצבאית של נאט"ו. ב-27 באפריל 2023, בעקבות פיטוריו של רומולוס רוסין-סנדי, הוא מונה למפקד כוחות ההגנה. מדיה וקבצים בנושא גאבור בורונדי בוויקישיתוף גאבור בורונדי באתר נאט"ו "Széles körű tapasztalatokkal rendelkezik az új vezérkari főnök" - itt a szakértői elemzés ביוגרפיה באתר נאט"ו Leváltotta a vezérkari főnököt Novák Katalin
האחים פרייר

אמיל פרייר (בצרפתית: Émile Pereire; ‏3 בדצמבר 1800 – 5 בינואר 1875) ואחיו איזאק פרייר (בצרפתית: Isaac Pereire;‏ 25 בנובמבר 1806 – 12 ביולי 1880) היו דמויות מפתח בעולם הפיננסים והתשתיות בצרפת בתקופת הקיסרות השנייה. בתקופת השיא של פעילותם הכלכלית, איתגרו האחים פרייר את העליונות של הענף הצרפתי (אנ') של משפחת רוטשילד. כמו הרוטשילדים, גם האחים פרייר היו יהודים, אך בשונה מהם הם היו ספרדים ממוצא פורטוגלי. נכדיו של ז'אקוב רודריג פרייר. אביהם איזאק פרייר המשיך לשכלל את שפת הסימנים שפיתח אביו, אך מת במגפה ימים אחדים לפני הולדת בנו השני איזאק שנקרא על שמו. בילדותם גדלו בעוני, נהנים מתמיכתם של יהודים אחרים ושל הקהילה היהודית-פורטוגזית בבורדו. לאחר שעסק למכירת בגדים שהקימה אמם האלמנה כשל, נשלחו האחים לפריז. אמיל שעבד זמן מה אצל ג'יימס דה רוטשילד פרש והקים יחד עם אחיו איזאק, שהיה מחסידיו של קלוד-אנרי דה סן-סימון, בנק השקעות קטן. מיזם משותף שלהם עם הממשלה להקמת קו רכבת מפריז לסן-ז'רמן-אן-לה שנחנך באוגוסט 1837, הביא להם הצלחה כלכלית משמעותית ראשונה ופרסום רב. אז'ן פרייר (אנ'), בנו של איזאק, היה איש כספים ופוליטיקאי צרפתי, ממייסדי בנק טרנסאטלנטיק (אנ') הצרפתי. בתו מרי-הרמינה רודריגז-פרייר נישאה לז'יל הלפן, בתם היא הפילנתרופית נעמי דה רוטשילד (אנ') שנישאה לבן משפחת רוטשילד המתחרה. Helen M. Davies (2015). Emile and Isaac Pereire: Bankers, Socialists and Sephardic Jews in Nineteenth-Century France. Manchester: Manchester University Press. סיימון שאמה, הסיפור של היהודים: II. להשתייך. 1492 - 1900, תרגם אביעד שטיר, ספרי עליית הגג, 2021, לפי מפתח בעמ' 891 מדיה וקבצים בנושא האחים פרייר בוויקישיתוף ערך זה הוא קצרמר בנושא יהדות ובנושא צרפת. אתם מוזמנים לתרום לוויקיפדיה ולהרחיב אותו.
קרסטן ברויאר

קרסטן ברויאר (בגרמנית: Carsten Breuer‏; נולד ב-1 בדצמבר 1964) הוא גנרל גרמני אשר מכהן כמפקח הכללי (מקביל לתפקיד הרמטכ"ל) ה-17 של הבונדסוור (צבא גרמניה). ברויאר נולד ב-1 בדצמבר 1964 בעיר איסרלון שבנורדריין-וסטפאליה. ב-1984 התגייס לבונדסוור והוצב בגדוד ההגנה האווירית ה-11. הוא עבר הכשרה כקצין בבית הספר להגנה אווירית ברנדסבורג. לאחר מכן החל ללמוד חינוך צבאי באוניברסיטת הבונדסוור בהמבורג. ב-1988 הוא סיים תואר ראשון בחינוך. בין השנים 1989 עד 1992 הוצב ברויאר בזיגמרינגן, בתחילה כקצין S2 (ראש המחלקה האחראית על המודיעין הצבאי בסגל הרגימנטלי) ברגימנט ההגנה האווירית ה-10. לאחר מכן הועסק כשלישו של מפקד דיוויזיית הפאנצר ה-10 וכקצין נוער. לאחר מכן הוא הפך למפקד הסוללה הרביעית של גדוד האימון ה-6 של ההגנה האווירית. בין השנים 1995–1997 שימש כמדריך הגנת נ"מ בבית הספר לשריון במינסטר. בין 1997–1999 למד באקדמיה לפיקוד ומטה של הבונדסוור. לאחר מכן הוצב במשרד ההגנה עד 2001. לאחר מכן למד במכללת הפיקוד והמטה הכללי של צבא ארצות הברית בפורט ליונוורת', קנזס. ב-2002 הוא חזר לגרמניה ומונה לראש מטה בריגדת הפאנצרגרנדיר ה-41, כמו כן הוא מונה למפקד הכוחות הגרמניים בפריזרן שבקוסובו. בשנת 2004 מונה ברויאר למפקד גדוד הנ"מ ה-12 בהרדהיים, וב-2006 מונה לשלישו של מפקד זרוע היבשה הנס אוטו בודה. בשנת 2008 הוא הוצב במטה נאט"ו בבריסל. ב-2010 חזר לגרמניה ומילא תפקידים במשרד ההגנה. ב-1 בינואר 2013 הוא מונה למפקד בריגדת הפאנצרגרנדיר ה-37. בינואר 2004 הוא מונה למנהל המבצעים של כוח הסיוע הביטחוני הבין-לאומי בקאבול. ב-1 ביולי 2016 הוא מונה לראש מחלקת המבצעים של הצבא. ב-10 בינואר 2018 מונה ברויאר למפקד פיקוד המשימות הטריטוריאליות של הבונדסוור בברלין. במהלך מגפת הקורונה בגרמניה, הוא השתמש בחייליו כדי לסייע למשרד הבריאות הגרמני בטיפול במגפה. בין היתר נשלחו חיילים כדי לסייע לאחים והרופאים במחלקות בתי החולים, ובהמשך כדי לסייע בחלוקת חיסונים. ב-30 בנובמבר 2021 מינה אותו הקנצלר אולף שולץ לראש צוות משבר הקורונה. בתפקיד זה, הוא היה אמון על המלחמה במגפה בכל רחבי גרמניה. הצוות פורק במאי 2022. ב-26 בספטמבר 2022 הוקם הפיקוד הטריטוריאלי של הבונדסוור, וברויאר מונה למפקדו הראשון. ב-17 במרץ 2023 הוא מונה למפקח הכללי (מקביל לתפקיד הרמטכ"ל) ה-17 של הבונדסוור. מדיה וקבצים בנושא קרסטן ברויאר בוויקישיתוף קרסטן ברויאר באתר הבונדסוור קרסטן ברויאר באתר משרד ההגנה
יוסיף אימנוב

יוסיף אימנוב (באזרית: Yusif İmanov; נולד ב-27 בספטמבר 2002 באגדאם שבאזרבייג'ן) הוא כדורגלן אזרי המשחק בעמדת השוער בקבוצת סבאך מליגת העל האזרית ובנבחרת אזרבייג'ן. אימנוב גדל במחלקת הנוער של סבאך. ב-19 במרץ 2022 ערך את הופעת הבכורה שלו בקבוצה הבוגרת של המועדון, בניצחון 0–1 על סאבאיל במסגרת המחזור ה-20 בליגת העל האזרית לעונת 2021/2022. ב-24 במרץ 2023 ערך אימנוב את הופעת הבכורה שלו בנבחרת אזרבייג'ן, בהפסד 1–4 לנבחרת אוסטריה במסגרת מוקדמות יורו 2024. יוסיף אימנוב, באתר Transfermarkt יוסיף אימנוב, באתר Soccerway יוסיף אימנוב, באתר FootballDatabase.eu
טדי טאומה

טדי טאומה (בצרפתית: Teddy Teuma; נולד ב-30 בספטמבר 1993 בטולון שבצרפת) הוא כדורגלן מלטזי-צרפתי המשחק בעמדת הקשר בקבוצת סטאד ריימס ובנבחרת מלטה. טאומה החל את הקריירה המקצוענית שלו בקבוצות הייר, בולון ורד סטאר מהליגות הנמוכות בצרפת. ב-17 בינואר 2019 חתם טאומה ברויאל אוניון סן-ז'ילואז מליגת המשנה הבלגית. בתום עונת 2020/2021 העפיל עם הקבוצה לליגת העל הבלגית. ב-3 בספטמבר 2020 ערך טאומה את הופעת הבכורה שלו בנבחרת מלטה, בהפסד 2–3 לנבחרת איי פארו במסגרת ליגת האומות 2020/2021. ב-29 במרץ 2022 הבקיע את שער הבכורה שלו בנבחרת, בניצחון 0–2 על נבחרת כווית במשחק ידידות. מדיה וקבצים בנושא טדי טאומה בוויקישיתוף טדי טאומה, באתר Transfermarkt טדי טאומה, באתר Soccerway טדי טאומה, באתר BDFutbol טדי טאומה, באתר WorldFootball.net טדי טאומה, באתר National Football Teams טדי טאומה, באתר FootballDatabase.eu BIENVENUE TEDDY TEUMA ! באתר הרשמי של רויאל אוניון סן-ז'ילואז, 17 בינואר 2019 (בצרפתית)
ראול גונזלס (פירושונים)

האם התכוונתם ל... ראול גונזלס – כדורגלן ספרדי ראול גונזלס (אתלט) – אתלט מקסיקני
אלטאי באינדיר

אלטאי באינדיר (בטורקית: Altay Bayındır; נולד ב-14 באפריל 1998 באוסנמגזי שבטורקיה) הוא כדורגלן טורקי המשחק בעמדת השוער בקבוצת מנצ'סטר יונייטד ובנבחרת טורקיה. באינדיר החל את הקריירה המקצוענית שלו באנקרגוג'ו, עמה שיחק בשלוש הליגות הבכירות בטורקיה. ב-8 ביולי 2019 חתם באינדיר על חוזה לארבע שנים בפנרבחצ'ה מליגת העל הטורקית. ב-1 בספטמבר 2023 חתם במנצ'סטר יונייטד. ב-27 במאי 2021 ערך באינדיר את הופעת הבכורה שלו בנבחרת טורקיה, בניצחון 2-1 על נבחרת אזרבייג'ן במשחק ידידות. נכלל בסגל נבחרת טורקיה ליורו 2024. באינדיר היה חלק מסגל הנבחרת לטורניר יורו 2020 בשנת 2021. מדיה וקבצים בנושא אלטאי באינדיר בוויקישיתוף אלטאי באינדיר, באתר Transfermarkt אלטאי באינדיר, באתר Soccerway אלטאי באינדיר, באתר WorldFootball.net אלטאי באינדיר, באתר National Football Teams אלטאי באינדיר, באתר FootballDatabase.eu Altay Bayındır Renklerimize Bağlandı באתר הרשמי של פנרבחצ'ה, 8 ביולי 2019 (בטורקית) Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
בוריס פיסטוריוס

בוריס פיסטוריוס (בגרמנית: Boris Pistorius נולד ב-23 בפברואר 1961) הוא עורך דין ופוליטיקאי גרמני מהמפלגה הסוציאל-דמוקרטית. מכהן כשר ההגנה בממשלת גרמניה מאז 19 בינואר 2023. לפני כן שימש כשר הפנים והספורט של סקסוניה התחתונה במשך כמעט עשר שנים. פיסטוריוס נולד באוסנברוק ב-23 בפברואר 1961. הוא בנם השני של הפוליטיקאית אורסולה פיסטוריוס (לבית ראבה) ולודוויג פיסטוריוס. אמו הייתה חברה במועצת העיר אוסנברוק בין השנים 1972 עד 1996 וכן כיהנה כחברה בלנדטאג של סקסוניה התחתונה מ-1978 עד 1990. ב-1976 הוא הצטרף למפלגה הסוציאל-דמוקרטית. ב-1980 הוא התגייס לשירות חובה בבונדסוור ולאחר מכן למד משפטים באוניברסיטת מינסטר ובאוניברסיטת אוסנברוק. כמו כן למד תקופה באוניברסיטה הקתולית של המערב בצרפת. בין השנים 1991-1995 הוא שימש כעוזרו האישי של שר הפנים של מדינת סקסוניה התחתונה גרהרד גלוקובסקי. ב-1996 הוא נבחר לחבר במועצת העיר אוסנברוק, ובין 1999-2002 אף שימש כסגן ראש העיר. ב-7 בנובמבר 2006 נבחר כראש עיריית אוסנברוק. ב-19 בפברואר 2013 הוא פרש מתפקיד ראש העיר ומונה לשר הפנים והספורט של סקסוניה התחתונה. ב-2019 הוא התמודד על הנהגת המפלגה הסוציאל-דמוקרטית, וסיים במקום החמישי בפריימריז עם 14.41% מהקולות. ב-17 בינואר 2023 הודיע קנצלר גרמניה אולף שולץ כי פיסטוריוס יחליף את כריסטינה למברכט בתפקיד שר ההגנה. המינוי הפתיע רבים בגרמניה, שכן פיסטוריוס ושולץ נתפסים כיריבים פוליטיים. כמו כן, שולץ הבטיח עם הקמת ממשלתו לשמור על שוויון מגדרי בממשלה, ומינויו של פיסטוריוס ושבר שוויון זה. פיסטוריוס נכנס לתפקידו כעבור יומיים. פיסטוריוס הוא אב לשתי בנות עם אשתו סבין, שנפטרה מסרטן ב-2015. בין 2016-2022 חי בזוגיות עם דוריס שרדר-קפף - גרושתו של הקנצלר לשעבר גרהרד שרדר. כיום הוא נמצא במערכת יחסים עם יוליה שוונהולץ, פרופסור באוניברסיטת דואיסבורג-אסן. אתר האינטרנט הרשמי של בוריס פיסטוריוס (בגרמנית) מדיה וקבצים בנושא בוריס פיסטוריוס בוויקישיתוף בוריס פיסטוריוס, ברשת החברתית פייסבוק בוריס פיסטוריוס, ברשת החברתית אקס (טוויטר) בוריס פיסטוריוס, ברשת החברתית אינסטגרם "Keine Parität im Kabinett: SPD-Frauen sprachlos". "Scholz' Kabinett - "Diese Parität sollte Normalität sein"".
ז'אן ויפוטניק

ז'אן ויפוטניק (בסלובנית: Žan Vipotnik; נולד ב-18 במרץ 2002 בסלובניה) הוא כדורגלן סלובני המשחק בעמדת החלוץ בקבוצת סוונסי סיטי ובנבחרת סלובניה. ויפוטניק גדל במחלקת הנוער של מריבור. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הסלובנית, ממנה הושאל לגוריצה ולטריגלב קראן. ב-1 באוגוסט 2024 חתם בסוונסי סיטי. ב-23 במרץ 2023 ערך ויפוטניק את הופעת הבכורה שלו בנבחרת סלובניה, בניצחון 2-1 על נבחרת קזחסטן במסגרת מוקדמות יורו 2024. במשחק זה הבקיע את שער הבכורה שלו בנבחרת. נכלל בסגל נבחרת סלובניה ליורו 2024. ז'אן ויפוטניק, באתר Transfermarkt ז'אן ויפוטניק, באתר Soccerway ז'אן ויפוטניק, באתר WorldFootball.net ז'אן ויפוטניק, באתר National Football Teams ז'אן ויפוטניק, באתר FootballDatabase.eu Ryan Dabbs last updated, Slovenia Euro 2024 squad: Matjaz Kek's full team, fourfourtwo.com, ‏2023-10-03 (באנגלית)
לואיש לופש

לואיש הנריקש דה בארוש לופש (בפורטוגזית: Luís Henriques de Barros Lopes; נולד ב-16 בפברואר 2000 בליסבון שבפורטוגל), הידוע בכינוי דוק (בפורטוגזית: Duk), הוא כדורגלן פורטוגזי שמוצאו מכף ורדה המשחק בעמדת החלוץ בקבוצת אברדין מליגת העל הסקוטית ובנבחרת כף ורדה. לופש גדל במחלקות הנוער של מונטלבארנסש, ספורטינג ליסבון, אואיראש, בלננסש ובנפיקה ליסבון. בשנת 2020 החל לשחק בקבוצת המילואים של בנפיקה ליסבון במסגרת הליגה הפורטוגלית השנייה, במדיה ערך 42 הופעות ליגה והבקיע 11 שערים. ב-15 ביולי 2022 חתם לופש על חוזה לשלוש שנים באברדין מליגת העל הסקוטית. ב-31 ביולי ערך לופש את הופעת הבכורה שלו בליגה, בהפסד 2-0 לסלטיק במסגרת המחזור הראשון לעונת 2022/2023. ב-6 באוגוסט הבקיע את שער הבכורה שלו במועדון, בניצחון 4-1 על סנט מירן במסגרת המחזור השני בליגה. ב-11 ביוני 2022 ערך לופש את הופעת הבכורה שלו בנבחרת כף ורדה, בהפסד 1-0 לנבחרת אקוודור במשחק ידידות. לואיש לופש, באתר Transfermarkt לואיש לופש, באתר Soccerway לואיש לופש, באתר WorldFootball.net לואיש לופש, באתר National Football Teams לואיש לופש, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיש לופש".
שלמה אלקיים

שלמה אלקיים (5 בפברואר 1912 – 11 באוגוסט 1996) היה עורך דין בתקופת היישוב ושופט מחוזי לאחר הקמת המדינה. כיהן במשך 16 שנים בתפקיד הנשיא הראשון של בית המשפט המחוזי בבאר שבע (1965–1981). יקיר העיר באר שבע. אלקיים נולד בשנת 1912 ביפו, להורים ממוצא יהודי מרוקאי. אביו, יעקב, ממייסדי תל אביב נולד בארץ ישראל אף הוא, בן ליהודי שעלה ממרקש ב-1850 בערך. הנשיא השני יצחק בן צבי הקדיש פרק בספרו "מסעות", לתולדות המשפחה. למד בגימנסיה גאולה, בית הספר התיכון השני שנוסד בתל אביב אחרי גימנסיה הרצליה, בתקופה בה גימנסיה גאולה כונתה עדיין "בית הספר התיכוני למסחר" וכן בבית הספר אליאנס תל אביב. סיים את לימודיו התיכוניים ב-1930 ואז נסע ללבנון, שם למד שנה אחת באוניברסיטה האמריקאית בביירות. חזר לארץ ישראל והחל ללמוד משפטים בבית הספר המנדטורי למשפטים בירושלים. סיים את לימודיו ב-1936 ובאפריל 1937 הוסמך כעורך דין. במשך כשבע שנים אחר כך עבד כעורך דין שכיר, עד שב-1944 פתח משרד עריכת דין עצמאי משלו. עם פרוץ מלחמת העצמאות ועוד לפני הקמת המדינה, בנובמבר 1947 התנדב אלקיים ל"הגנה", קיבל דרגת סרן ומונה לשמש כתובע הצבאי של חטיבת גבעתי בפיקודו של שמעון אבידן, שהוקמה בתל אביב זה עתה. בהמשך מונה לשמש גם כתובע הצבאי של חזית ד', חזית הדרום במלחמה. במסגרת תפקידו זה היה אחראי בין השאר על חקירת פרשת דווימה. לאחר סיום המלחמה חזר למשרדו ועבד עד 1956 כעו"ד עצמאי. הייתה עם זאת גם הפסקה קצרה בעיסוקיו המשפטיים, ב-1954, עת שימש שליח עלייה מטעם מדינת ישראל בתוניסיה ובמרוקו. ב-1956 התגייס שוב לצה"ל, מיד לאחר מבצע קדש. הוא שימש תחילה כיועץ משפטי למושל הצבאי של רצועת עזה ולאחר מכן ובמשך כחמש שנים כיהן בתפקיד היועץ המשפטי למושל הצבאי על ערביי ישראל. בשנת 1961, כאשר הוחלט על הקמת בית משפט מחוזי בבאר שבע מונה אלקיים לתפקיד שופט בבית המשפט המחוזי בירושלים, אשר בית המשפט בבאר שבע תיפקד תחילה כסניף שלו והשופט אלקיים מונה לשפוט בסניף זה. במרץ 1962 התפרסם שהשופט אלקיים יגיע לעיתים גם לאשקלון. בינואר 1965, כשהוקם רשמית בית המשפט המחוזי בבאר שבע מונה אלקיים לנשיאו הראשון. היה במשך שנים רבות יו"ר האגודה לשיקום האסיר והעבריין, מראשוני חברי ההנהלה של "המכון להשכלה גבוהה בנגב" שהפך בהמשך לאוניברסיטת בן-גוריון, יו"ר אגודת ידידי מוזיאון הנגב, יו"ר המועצה לקליטת עלייה, יו"ר "צעדת הנגב", ד"ר לשם כבוד (אוניברסיטת בן-גוריון) ועוד. בשנת 1978 קיבל את אות יקיר באר שבע. השופט אלקיים פרש לגמלאות ביום 28 בפברואר 1981, בן 69, שנה לפני המועד הקבוע לפרישת שופטים, כאות מחאה שקטה על אי מינויו לבית המשפט העליון. נפטר בתל אביב ב-1996. על שמו רחוב השופט אלקיים בבאר שבע. שלמה אלקיים ז"ל, באתר הרשמי של הרשות השופטת דפי המידע על השופט אלקיים בתוך פרק מקבלי אות יקיר העיר לשנת 1978 באתר העיר באר שבע "באר שבע - סיפור מקומי", דפי המידע על שלמה אלקיים, מקבל אות יקיר העיר לשנת 1978 בית משפט מחוזי יוקם בב"ש, על המשמר, 8 בנובמבר 1961 סניף ביהמ"ש המחוזי ייפתח בבאר־שבע, דבר, 31 בדצמבר 1961 בית משפט מחוזי יפעל באשקלון, מעריב, 8 במרץ 1962 כדברי נכד אחיו בראיון ל"גלי ישראל", 27 באפריל 2023
ניקולא רסקין

ניקולא רסקין (בצרפתית: Nicolas Raskin; נולד ב-23 בפברואר 2001 בלייז' שבבלגיה) הוא כדורגלן בלגי המשחק בעמדת הקשר בקבוצת גלאזגו ריינג'רס מליגת העל הסקוטית. רסקין גדל במחלקות הנוער של סטנדרד לייז', אנדרלכט וגנט. ב-10 בפברואר 2018 ערך רסקין את הופעתו היחידה בקבוצה הבוגרת של גנט, בניצחון 3-0 על סנט טרוידן במסגרת המחזור ה-26 בליגת העל הבלגית לעונת 2017/2018. ב-23 בינואר 2019 חתם רסקין בסטנדרד לייז' מליגת העל הבלגית. בסך הכל ערך 80 הופעות ליגה במדי המועדון, בהן הבקיע ארבעה שערים. ב-31 בינואר 2023 חתם רסקין בגלאזגו ריינג'רס מליגת העל הבלגית. ב-4 בפברואר ערך רסקין את הופעת הבכורה שלו במועדון, בניצחון 2-1 על רוס קאונטי במסגרת המחזור ה-25 בליגה לעונת 2022/2023. רסקין היה חלק מסגל נבחרת בלגיה עד גיל 21. מדיה וקבצים בנושא ניקולא רסקין בוויקישיתוף ניקולא רסקין, באתר Transfermarkt ניקולא רסקין, באתר Soccerway ניקולא רסקין, באתר WorldFootball.net ניקולא רסקין, באתר FootballDatabase.eu Nicolas Raskin tekent bij de Rouches באתר הרשמי של סטנדרד לייז', 23 בינואר 2019 (בהולנדית) Rangers transfers: Nicolas Raskin signs from Standard Liege באתר BBC, ‏ 31 בינואר 2023 (באנגלית)
מאטוויי ספונוב

מאטוויי יבגנייביץ' ספונוב (ברוסית: Матвей Евгеньевич Сафонов; נולד ב-25 בפברואר 1999 בסטברופול שברוסיה) הוא כדורגלן רוסי המשחק בעמדת השוער בפריז סן-ז'רמן מליגת העל הצרפתית ובנבחרת רוסיה. ספונוב גדל במחלקת הנוער של קרסנודאר. ב-13 באוגוסט 2017 ערך ספונוב את הופעת הבכורה שלו בקבוצה הבוגרת של המועדון, בתיקו 1-1 נגד אמקאר פרם במסגרת המחזור השישי בליגת העל הרוסית לעונת 2017/2018. ביוני 2024 חתם ל־5 שנים בפריז סן-ז'רמן מליגת העל הצרפתית תמורת דמי העברה של 20 מיליון יורו. ב-1 ביוני 2021 ערך ספונוב את הופעת הבכורה שלו בנבחרת רוסיה, בתיקו 1-1 נגד נבחרת פולין במשחק ידידות. מדיה וקבצים בנושא מאטוויי ספונוב בוויקישיתוף מאטוויי ספונוב, ברשת החברתית אינסטגרם מאטוויי ספונוב, ברשת החברתית VK מאטוויי ספונוב, באתר Transfermarkt מאטוויי ספונוב, באתר Soccerway מאטוויי ספונוב, באתר BDFutbol מאטוויי ספונוב, באתר WorldFootball.net מאטוויי ספונוב, באתר National Football Teams מאטוויי ספונוב, באתר FootballDatabase.eu מאטוויי ספונוב, באתר ESPN Matvey Safonov rejoint le Paris Saint-Germain pour cinq saisons ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאטוויי ספונוב".
סידני ואן הוידונק

סידני ואן הוידונק (בהולנדית: Sydney van Hooijdonk; נולד ב-6 בפברואר 2000 בברדה שבהולנד) הוא כדורגלן הולנדי המשחק בעמדת החלוץ בקבוצת הירנפיין מליגת העל ההולנדית, בהשאלה מבולוניה 1909. ואן הוידונק הוא בנו של כדורגלן נבחרת הולנד לשעבר פייר ואן הוידונק. ואן הוידונק גדל במחלקת הנוער של נאק ברדה. בשנת 2018 החל לשחק בקבוצה הבוגרת של המועדון במסגרת ליגת העל ההולנדית, במדיה ערך 65 הופעות ליגה והבקיע 11 שערים. ב-3 ביולי 2021 חתם ואן הוידונק על חוזה לארבע שנים בבולוניה 1909 מהסרייה א'. ב-25 בינואר 2022 הושאל ואן הוידונק עד לתום עונת 2021/2022. ב-25 ביולי 2022 הושאל ואן הוידונק להירנפיין לעונה נוספת. סידני ואן הוידונק, ברשת החברתית אינסטגרם סידני ואן הוידונק, באתר Transfermarkt סידני ואן הוידונק, באתר Soccerway סידני ואן הוידונק, באתר WorldFootball.net סידני ואן הוידונק, באתר FootballDatabase.eu Sydney Van Hooijdonk joins Bologna באתר הרשמי של בולוניה 1909, 3 ביולי 2021 (באנגלית) Sydney van Hooijdonk naar SC Heerenveen באתר הרשמי של הירנפיין, 25 בינואר 2022 (בהולנדית) SC Heerenveen on Twitter: "He's back #SydneyNogeenjaar" בחשבון הטוויטר הרשמי של הירנפיין, 25 ביולי 2022 (באנגלית)
לוקא שבלייה

לוקא שבלייה (בצרפתית: Lucas Chevalier; נולד ב-6 בנובמבר 2001 בקאלה שבצרפת) הוא כדורגלן צרפתי המשחק בעמדת השוער בקבוצת ליל מליגת העל הצרפתית. שבלייה גדל במחלקת הנוער של ליל. בשנת 2018 החל לשחק בקבוצת המילואים של המועדון. ב-5 ביולי 2021 הושאל שבלייה למשך עונה אחת לוואלנסיין מליגת המשנה הצרפתית. ב-18 בספטמבר ערך את הופעת הבכורה שלו במועדון, בתיקו 1-1 נגד פו במסגרת המחזור השמיני בליגה. בסך הכל ערך 30 הופעות ליגה במהלך תקופת ההשאלה. לקראת עונת 2022/2023 חזר שבלייה לליל. ב-10 בספטמבר 2022 ערך את הופעת הבכורה שלו במועדון, בהפסד 2-1 לאולימפיק מרסיי במסגרת המחזור השביעי בליגה. לוקא שבלייה, באתר Transfermarkt לוקא שבלייה, באתר Soccerway לוקא שבלייה, באתר BDFutbol לוקא שבלייה, באתר WorldFootball.net לוקא שבלייה, באתר FootballDatabase.eu Le gardien de Lille Lucas Chevalier prêté à Valenciennes, en Ligue 2 באתר ל'אקיפ, 5 ביולי 2021 (בצרפתית)
וכטל

וכטל הוא שם משפחה ממקור גרמני (Wachtel) ופירושו שליו. האם התכוונתם ל... בועז וכטל – יזם ישראלי בתחום החקלאות והקנאביס הרפואי, מייסד מפלגת עלה ירוק וילהלם וכטל – צייר, מאייר וגרפיקאי יהודי שפעל בפולין, אוסטריה וארץ ישראל